SET สัปดาห์นี้ Sideways Up จับตาประชุมกนง.-แนวโน้มศก.จีน ชู ADVANC-PTTGC-SCB หุ้นเด่น
“บล.กรุงศรี พัฒนสิน” ชี้ SET สัปดาห์นี้ Sideways Up จับตาประชุมกนง.-แนวโน้มศก.จีน-กระแสฟันโฟลว์ไหลเข้า ชู ADVANC- PTTGC-SCB หุ้นเด่น
SET สัปดาห์นี้ Sideways Up จับตาประชุมกนง.-แนวโน้มศก.จีน-กระแสฟันโฟลว์ไหลเข้า ชู ADVANC- PTTGC-SCB หุ้นเด่น
28 มี.ค. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (27-31มี.ค.66) จากบทวิเคราะห์ บริษัทหลักทรัพย์ กรุงศรี พัฒนสิน จำกัด (มหาชน) หรือ KCS โดยระบุว่า สัปดาห์นี้ “Sideways/Up” โดยมีแนวต้าน 1,608-1,624 จุด และแนวรับ 1,580-1,573 จุด
โดยติดตามสถานการณ์ธนาคารกลาง-เล็กสหรัฐฯ และปัจจัยบ่งชี้ความ เสี่ยงสะท้อนผ่านการเปลี่ยนแปลงงบดุล Fed (รายงานทุกวันพฤหัสบดี) และติดตามเงินเฟ้อ CPI ของยูโรโซน วันที่ 31 มี.ค.66 ตลาดคาด 7.5% เทียบช่วงเดียวกันของปีก่อนดีขึ้นจาก prev. ที่ 8.5% เทียบช่วงเดียวกันของปีก่อน แต่มีความเสี่ยงแย่กว่าคาด หากอิงภาพอังกฤษ
นอกจากนี้วันที่  31 มี.ค. ติดตาม PMI ภาคผลิตจีนเดือนมี.ค.ตลาดคาด 52 จุด ชะลอจาก prev. ที่ 52.6 จุด ส่วน PMI บริการเดือนมี.ค.66 ตลาดคาด 54.2 จุด ชะลอลงจาก prev. ที่ 56.3 จุด แต่ระดับเกิน 50 จุดยังสะท้อนภาพขยายตัว
ส่วนวันที่ 30 มี.ค.66 ติดตามยอดผู้ขอรับสวัสดิการว่างงานสหรัฐ และ 31 มี.ค. รายได้และ รายจ่ายส่วนบุคคล ตลาดคาด 0.3% และ 0.3% vs prev. ที่ 0.6%และ 1.8%
ด้านในประเทศ 29 มี.ค.66 ติดตามการประชุม กนง. ตลาดคาดจะปรับเพิ่มดอกเบี้ย 25 bps สู่ 1.75% และเป็นการปรับครั้งสุดท้าย นอกจากนี้ ติดตามมุมมองเศรษฐกิจไทย
นอกจากนี้กรมอุตุนิยมวิทยาคาดช่วงวันที่ 20 มี.ค.-16 เม.ย. ไทยจะมีอากาศร้อนอบอ้าวทั่วไป และหลายพื้นที่ ร้อนจัด คือ อาจมีอุณหภูมิสูง 42-43 องศา บวกกลุ่ม เครื่องดื่ม (OSP, ICHI, SAPPE) ห้าง (CPALL,. CPN) ก่อสร้าง (DOHOME)
ส่วน Fund Flow สัปดาห์ที่ผ่านมา กระแสเงินเงินทุนเป็นภาพไหลเข้าตลาดหุ้น และพันธบัตร Asia (exJ) 3.12 พันล้านเหรียญฯ ส่วนไทยภาพสัปดาห์เป็นไหลออก 136.6 ล้านเหรียญฯ แต่มีสัญญาณดี เริ่มเห็นกระแสเงินไหลเข้าไทยปลายสัปดาห์ และเงินบาทแข็งค่า 34.1+/- บาท
กลยุทธ์การลงทุน สัปดาห์หน้าคาดตลาดจะติดตามแนวโน้ม เศรษฐกิจจีนผ่าน PMI เพื่อยืนยันภาพการฟื้นตัวเศรษฐกิจฝั่ง EM-Asia รวมถึงไทยที่คาด BOT จะให้ภาพบวกหลังประชุม กนง. ขณะที่การปรับเพิ่มดอกเบี้ยในการประชุม 29 มี.ค. มองเป็นครั้งสุดท้ายจะบวกต่อสินทรัพย์เสี่ยง ผสาน ปัจจุบัน SET อยู่ในโซนพร้อมฟื้นตัว ตอบรับภาพเศรษฐกิจจากระดับ PER2023 อยู่ที่ 15.5 เท่า ต่ำกว่าค่าเฉลี่ย 17.3 เท่า
โดยหุ้นเด่นสัปดาห์นี้: แนะนำ ADVANC, PTTGC, SCB โดย ADVANC แนะนำราคาเป้าหมาย 252 บาท หุ้นกลับเข้าสู่จุดเติบโตรอบใหม่ หลังจำนวนคู่แข่งลดลง ส่วน PTTGC ราคาเป้าหมาย 66 บาท ลุ้นปิโตรฯรับภาพบวก PMI จีนขยายตัวต่อหลัง Reopening  และ SCB แนะนำราคาเป้าหมาย 130 บาท หุ้นธนาคารใหญ่ฟื้นตัวตามเศรษฐกิจภายใน และรับผลบวกคาด BOT ปรับเพิ่มดอกเบี้ยการประชุมสัปดาห์หน้า